Referat fra bestyrelsesmøde i Parkeringslauget den 4. maj 2016

Deltagere: Flemming Mengers, Erik Granly og Birgit Mehl hos Erik

Dagsorden:

1. Gennemgang af generalforsamling
2. Tinglysning af vedtægter
3. Rengøring af kælder
4. Oprydning af ikke tilladte effekter
5. Opdatering af P-beviser, oversigt
6. Eventuelt

Ad.1 Gennemgang af generalforsamling

Der var en kort diskussion af referatet

Ad.2 Tinglysning af vedtægter

Der arbejdes fortsat på at få parkeringskælderens vedtægter tinglyst. Birgit tager kontakt til advokat.

Ad.3 Rengøring af kælder

Erik tager kontakt til rengøringsfirma, så kælderen kan blive rengjort med fejemaskine. Der vil i god tid blive hængt sedler op, således man kan nå at fjerne biler og cykler. Desuden vil der blive stillet en kost ved hver containerplads, så man selv har mulighed for at rengøre sin p-plads.

Ad.4 Oprydning af ikke tilladte effekter

Der vil blive opsat sedler i kælderen vedrørende ikke tilladte effekter på p-pladserne. Flemming sørger for at fejemaskinen (som ikke virker) vil blive fjernet.

Ad.5 Opdatering af P-beviser, oversigt

Nye p-pladsbeviser blev underskrevet. Listen på hjemmesiden vil blive opdateret og fejl rettes. 3 – 4 pladser i kælderen har ikke noget nummer på gulvet. Flemming sørger for at rette dette.

Ad.6 Eventuelt

Erik undersøger, om vi kan få et spejl, der kan anvendes ved nedkørslen inde i parkeringskælderen.

Referent: Birgit Mehl